सरकारी नौकरी में आने से पहले पापा कई नौकरियों में रहे। चम्पा अग्रवाल इंटर कालेज और श्रीराम कालेज आफ कामर्स में प्राध्यापन के बाद सिर्फ इकतीस साल की उम्र में वे भिवानी के वैश्य कालेज में प्रिंसिपल बन गये। उस जमाने में प्रिंसिपल का पद रौबदाब वाला था। भिवानी वे सिर्फ एक साल रहे। उसके बाद वे शम्भूदयाल इंटर कालेज में प्रिंसिपल बन कर गाजियाबाद आ गये। पापा को दिल्ली से लगाव था। वे हमेशा दिल्ली के करीब रहना चाहते थे।